OS X El Capitan

**OS X El Capitan** (verzija 10.11) dvanaesto je izdanje OS X-a, Appleovog računarskog operativnog sistema namijenjenog za Macintosh računare. Prethodi mu OS X Yosemite. Ovo izdanje fokusira se na poboljšanju performansi, stabilnosti i sigurnosti sistema. Počev od OS X Mavericksa (verzija 10.9), Apple je predstavio novu shemu davanja imena po najznačajnijim obilježjima Kalifornije; El Capitan je tako dobio ime po stijenama u nacionalnom parku Yosemite.

Programeri su dobili pristup prvoj beta verziji sistema 8. juna 2015. nedugo nakon završetka Appleove svjetske programerske konferencije ( – poznatija je po skraćenici WWDC). Prva javna beta verzija objavljena je 9. jula 2015. Nekoliko beta verzija objavljeno je nakon prezentacije. Korisnici su besplatno mogli preuzeti konačnu verziju 30. septembra 2015. koristeći Mac App Store.

## Sistemski zahtjevi 
Svi Macintosh računari koji su mogli pokrenuti sisteme OS X Mavericks ili Yosemite, mogu pokrenuti i El Capitan, mada je moguće da neke nove funkcije neće raditi na starijim računarima. Naprimjer, Apple navodi da je novi API pod nazivom Metal dostupan na "svim Macintosh računarima objavljenim 2012. i naknadnim modelima".

Sljedeći računari mogu pokrenuti El Capitan:
* iMac: model objavljen sredinom 2007. ili noviji
* Macbook: aluminijski model objavljen krajem 2008; model objavljen početkom 2009. ili noviji
* Macbook Air: model objavljen krajem 2008. ili noviji
* Macbook Pro: 13-inčni model objavljen sredinom 2009. ili noviji; 15-inčni, objavljen sredinom/krajem 2007. ili noviji; 17-inčni, objavljen krajem 2007. ili noviji
* iMac: model objavljen krajem 2012. ili noviji
* MacBook (Retina): model objavljen početkom 2015. ili noviji
* Macbook Air: model objavljen sredinom 2012. ili noviji
* Macbook Pro: model objavljen sredinom 2012. ili noviji
* Mac Mini: model objavljen krajem 2012. ili noviji
* Mac Pro: model objavljen krajem 2013. ili noviji

Veličina nadogradnje zavisi od Macintosh računara na koji se instalira. Nadogradnja u većini slučajeva zahtijeva oko 6 GB.

## Mogućnosti 
OS X El Capitan sadrži mogućnosti koje poboljšavaju sigurnost, performanse i dizajn sistema i čine ga lakšim za korištenje. U odnosu na OS X Yosemite, Apple navodi da se PDF-ovi otvaraju četiri puta brže, da je prebacivanje s aplikacije na aplikaciju i čitanje poruka u Mailu dva puta brže i da se aplikacije otvaraju 40% brže. Povećana je maksimalna količina grafičke memorije koja se može dodijeliti i to s 1024 MB na 1536 MB na onim Macintosh računarima koji imaju grafički procesor Intel HD 4000. El Capitan podržava Metal, Appleov grafički API koji su prvi put predstavili u iOS 8 kako bi ubrzali performanse videoigara i profesionalnih aplikacija. Appleov font San Francisco zamijenjuje prijašnji sistemski font Helvetica Neue. Apple je također usvojio LibreSSL umjesto OpenSSL-a koji se koristio u prethodnim verzijama sistema.

### Upravljanje prozorima 
mini|320px|Primjer uporednog prikaza prozora u El Capitanu.
OS X El Capitan uveo je mogućnost uporednog prikaza prozora dvije aplikacije (mogućnost koju Apple naziva "Split View"). Mogućnost je slična onoj u sistemu Windows 7 (i novijim verzijama) i u nekoliko radnih okruženja Linuxa (npr. u GNOME-u). Poboljšava Mission Control tako što ovu mogućnost omogućava na nekoliko virtualnih radnih površina. Korisnicima je omogućeno da lakše uoče kursor tako što će brzo preći prstom naprijed-nazad po trackpadu ili protresi miša, te će se kursor uvećati.

### Aplikacije 
OS X El Capitan dodaje nove multi-touch pokrete u aplikacije Mail i Poruke koje korisnicima omogućavaju da povlačenjem prsta udesno ili ulijevo na podržanom uređaju poput trackpada, obrišu i označe e-poruke ili druge razgovore. OS X također analizira sadržaj pojedinačnih e-poruka primljenih u Mailu i koristi prikupljene informacije za druge aplikacije, poput Kalendara. Naprimjer, ako korisnik primi pozivnicu u Mailu, može se automatski dodati u Kalendar.

Apple Karte u El Capitanu prikazuju informacije o javnom prijevozu baš kao što to radi aplikacija Karte u iOS 9. Mogućnost je prvobitno bila ograničena na mali broj gradova: Baltimore, Berlin, Chicago, Ciudad de México, Los Angeles, New York, Pariz, Philadelphia, San Francisco, Šangaj, Toronto i Washington D.C.

Bilješke su prerađene tako da izgledaju kao na iOS 9. Obje aplikacije imaju bogatije mogućnosti obrade teksta poput stvaranja interaktivnih lista (slično funkciji aplikacije Podsjetnici), prikaza veb-stranica unutar samog teksta, dodavanja fotografija i videozapisa, lokacija na karti, drugih dokumenata i vrsta datoteka. Umjesto tradicionalnog sinhroniziranja uz pomoć IMAP-a, Bilješke odsad koriste iCloud koji nudi bolje šifriranje (E2EE) i brže sinhroniziranje.

Safari u El Capitanu korisnicima omogućava da prikače kartice stranica koje često posjećuju tako da su stalno dostupne s lijeve strane prozora; slične mogućnosti imaju Firefox i Google Chrome. Korisnici mogu brzo odrediti iz koje kartice dopire muzika i utišati je bez da ručno pretražuju kartice. Podržan je streaming videa s AirPlaya na Apple TV bez potrebe da se prenosi cijela veb-stranica. Zbog ažuriranih uslova korištenja Appleovog programa za programere, Apple odsad hostuje i potpisuje proširenja za Safari; programeri ovime dobijaju izvornu podršku za blokiranje sadržaja, uz pomoć koje mogu blokirati dijelove veb-stranica (poput reklama) bez da ubacuju dodatni JavaScript.

Spotlight je poboljšan tako da prikazuje više kontekstualnih informacija za vrijeme, dionice, vijesti i sportske rezultate. Također omogućava korisnicima da koriste prirodne jezičke izraze kad nešto traže. Naprimjer, korisnik može upisati "Prikaži mi fotografije koje sam uslikao/-la u nacionalnom parku Yosemite u julu 2014." i Spotlight će te informacije iskoristiti kako bi prikazao odgovarajuće rezultate za taj upit.

### Zaštita sistema 
OS X El Capitan sadrži novu sigurnosnu mogućnost pod nazivom "Zaštita integriteta sistema" (, najčešće se skraćuje na SIP; ponekad se naziva i "rootless") koja štiti pojedine sistemske procese, datoteke i foldere tako da ih nijedan drugi proces ne može izmijeniti niti oštetiti čak i kad ih pokrene "root" korisnik ili korisnik koji ima "root" ovlaštenja (koristeći "sudo"). Apple navodi da "root" korisnik može biti značajan rizični faktor sigurnosti sistema, pogotovo na sistemima s jednim korisničkim računom koji je ujedno i administrator. Iako je ova zaštita uključena po zadanim postavkama, moguće ju je isključiti.

## Izdanja 
## Kritike 
Nedugo nakon objave, korisnici, a i kritičari, El Capitanu su uglavnom dali pozitivne kritike. Pohvale su bile na račun sveukupne funkcionalnosti novih mogućnosti i poboljšane stabilnosti sistema. Dieter Bohn, u recenziji za *The Verge*, ocijenio je operativni sistem s 8,5 od 10, dok ga je Jason Snell, u recenziji za *Macworld*, ocijenio sa 4,5 od 5 zvjezdica.

## Reference 
## Vanjski linkovi 
* Službena stranica 

Kategorija:Operativni sistemi
Kategorija:Mac OS